cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy de nl cy cy en cy en cy en cy en cy en cy en en cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
RHEDEG RAS PARKRUN AM Y TRO CYNTAF | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Dw i’n berson sy’n mwynhau rhedeg i gadw’n heini ac roedd arnaf wedi bod eisiau profi’r ffenomen byd-eang, parkrun, er sbel. Felly gan fod y bore dydd Sadwrn hwnnw mor braf dyma fi’n mynd amdani a dechrau cerdded tuag at y man cychwyn. Pan gyrhaeddais i yno roedd rhedwyr o bob lliw a llun wedi ymgynull ar lwybr Taf oddi ar Rhodfa’r Gorllewin, ger Tesco Extra. Mae hyn yn digwydd yn wythnosol. O’r dyrfa oedd yno, deallais fod rhaid bod yno’n brydlon er mwyn dechrau arni am 9 o’r gloch ar y dot.
Doeddwn i erioed wedi bod o’r blaen, ac o edrych o fy ngwmpas mae’n amlwg fod ‘na selogion Cardiff Parkrun (mae’n debyg bod y digwyddiad yn denu tua 220 o bobl bob wythnos). Roedd pobl yn sgwrsio â’i gilydd, yn dymuno’n dda i’w gilydd ac yn holi am deuluoedd y naill a’r llall. Dw i wedi cymryd rhan mewn sawl digwyddiad rhedeg, gan gynnwys Hanner Marathon Caerdydd, ac erioed ydw i wedi gweld na phrofi naws mor gyfeillgar ar linell ddechrau. Wrth reswm, mae’r amgylchiadau yn wahanol iawn – ffordd o ddenu pobl i redeg yw hwn, hwyl i’r teulu neu i griw o ffrindiau – does dim elfen gystadleuol. Er hynny, mae’n dal yn cael ei amseru. Mae gan bawb ei rif ei hun ac mae amser y rhif hwnnw’n cael ei roi i’r rhedwr ar ddiwedd y ras ac yna ei lwytho i wefan Cardiff Parkrun.
Doeddwn i ddim wedi deall hyn. Diffyg gwaith ymchwil ar fy rhan i, dw i’n cyfaddef! Rhaid cofrestru yn gyntaf a phan wnewch chi hynny rydych chi’n cael cod bar i’w argraffu. Rhaid dod â hwnnw gyda chi er mwyn i chi gael eich amser swyddogol. Sut mae hynny’n gweihtio meddech chi? Wel, mae’r swyddogion ar y llinell derfyn yn rhoi cod bar arall i chi (hwnnw sy’n cynnwys eich amser chi) ac yn ei sganio ac yna’n sganio eich cod bar personol chi. Mae’r wybodaeth, eich amser (cod bar 1) a’ch enw (cod bar 2) wedyn yn cael ei llwytho i’r wefan. Syml!
Ar ddiwedd y 5km wnes i ddeall hyn, felly roeddwn i wedi rhedeg y ras beth bynnag. ‘Ches i ddim fy amser ganddyn nhw am nad oeddwn i wedi cofrestru. Ond drwy lwc mi oedd gen i fy app rhedeg ar fy ffôn ac yn ôl hwnnw fe redais fy 5km cyflymaf erioed y bore hwnnw.
Ar ôl meddwl am fynd i gymryd rhan yn Parkrun am fisoedd, a oedd o yr hyn a ddychmygais i? Oedd, a mwy. Caiff ei drefnu’n gyfan gwbl gan wirfoddolwyr ffyddlon sy’n angerddol am yr hyn maen nhw’n ei wneud. Mae’n ffordd wych o gwrdd â phobl newydd sy’n mwynhau rhedeg hefyd, mae cyffro’r “ras” yn ffordd dda i deulu fynd i wneud ychydig o ymarfer corff gyda’i gilydd, mae’n rhad ac am ddim ac yn bennaf mae’n awyrgylch perffaith ar gyfer pobl sydd eisiau dechrau rhedeg.
Welai chi yno bore dydd Sadwrn nesaf?
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.